﻿ O PERSPECTIVĂ ISTORICĂ ASUPRA SECTORULUI NEAGRICOL DIN MEDIUL RURAL: 1930–2002 ANA BLEAHU Aderarea la Uniunea Europeană impune trecerea de la o agricultură de subzistenţa la o agricultură eficientă. Mediul rural din România se caracterizează printr-un procent ridicat de populaţie ocupată în agricultură. Eficientizarea agriculturii va presupune migrarea consistentă a forţei de muncă spre altceva. Întrebarea cheie este – spre ce anume? Răspunsul teoretic, posibil şi la îndemână, este migrarea spre sectorul neagricol. Există însă în România rurală un sector ne- agricol bine conturat? Care este istoria dezvoltării sectorului neagricol în mediul rural de la noi? Care a fost impactul transformărilor majore din perioada tranziţiei asupra sectorului neagricol din mediul rural? Demersul de faţă îşi propune să surprindă dinamica implicării populaţiei din mediul rural în activităţi neagricole, în perioada dintre 1930 şi 2002. Implicarea în activităţi neagricole în mediul rural va fi abordată pe două dimensiuni: numărul atelierelor şi întreprinderilor din industrie, servicii şi comerţ localizate în mediul rural, pe de o parte, şi structura forţei de muncă şi gradul de implicare a populaţiei active în activităţi neagricole, pe de alta. Datele referitoare la numărul atelierelor şi întreprinderilor din mediul rural sunt disparate, fiind, în acest fel, deosebit de greu să surprindem dinamica reală a fenomenului. De asemenea, înregistrarea datelor s-a făcut de-a lungul anilor după grile diferite, astfel că orice comparare devine dificilă. Accentuarea tendinţelor fenomenului va fi realizată analizând gradul de ocupare a forţei de muncă din mediul rural, în sectorul neagricol. Principalele surse de date le reprezintă Recensămintele populaţiei din anii 1930, 1956, 1966, 1977, 1992 şi 2002, completate cu date din diferite alte surse. Mediul rural în perioada interbelică şi comunistă Agricultura a fost, secole de-a rândul, cea mai importantă resursă economică a României. În 1913, România era a patra exportatoare internaţională de grâu, după Rusia, Canada şi SUA (Georgescu, 1995). Cea mai mare parte a populaţiei României, în anii 1930, se afla în mediul rural şi se ocupa cu agricultura. CALITATEA VIEŢII, XV, nr. 1–2, p. 85–94, Bucureşti, 2004 86 ANA BLEAHU 2 Graficul nr. 1 Populaţia rurală, în perioada 1930–2002 78,6 76,6 68,7 61,7 52,5 47,9 45,7 44,5 1930 1948 1956 1966 1977 1983 1990 2002 Sursa: Trebici, Vladimir, 1985. *Anuar 1990, 2002 Dacă în 1938 populaţia rurală reprezenta 80% din totalul populaţiei, în perioada 1930–2002 populaţia rurală a scăzut sistematic. Programul Partidului Comunist Român prevedea scăderea susţinută a populaţiei rurale, în special a populaţiei implicate în agricultură. Astfel că, între 1948 şi 1989, populaţia rurală a scăzut cu 32%, iar populaţia agricolă cu 40%. Între 1945 şi 1976, aproximativ 5 milioane de oameni au migrat din sate spre oraşe (Trebici, 1985). Pe de altă parte, scăderea populaţiei rurale s- a făcut şi prin transformarea unui mare număr de comune în oraşe. Populaţia activă din mediul rural reprezenta, în 1930, aproximativ 79,8% din totalul populaţiei României. Graficul nr.2 Dinamica populaţiei active din mediul rural, între 1930–2002 8,6 7,7 6,8 6,2 4,6 3,9 1930 1956 1966 1977 1992 2002 total p o pu laţie a ctivă total p o pu laţie a ctivă ru ral total p o pu laţie în R o m ân ia Sursa: Recensăminte, anii 1930,1956,1966, 1977, 1992, 2002. Observăm însă că populaţia activă din mediul rural a scăzut numeric aproape la jumătate, în perioada 1930–2002, deşi la nivelul anului 2002 populaţia activă din mediul rural continuă să reprezinte 44,5% din totalul populaţiei active a României. 3 O PERSPECTIVĂ ISTORICĂ ASUPRA SECTORULUI NEAGRICOL 87 Graficul nr. 3 Dinamica ocupării în mediul rural între 1930–2002 Sursa: Recensăminte, anii 1930,1956,1966, 1977, 1992, 2002. Populaţia ocupată în sectorul neagricol, în anul 2002, este egală cu populaţia ocupată în sectorul neagricol din anul 1930 şi mult mai mică sau chiar la jumătate faţă de anii 1966, 1977 şi 1992. În 1938, populaţia rurală reprezenta 80% din totalul populaţiei. 89,1% din acesta era implicat în agricultură, în propriile lor gospodării, lucrând suprafeţe mici de pământ. Doar 10,9% din populaţia mediului rural au fost implicaţi în mici afaceri, cum ar fi prelucrarea lemnului (2,3%), comerţ (1%), transport (1%), şi altele (Golopenţia şi Georgescu, 1941). Din venitul total anual al unei familii medii, 82% era produs în gospodărie şi doar 5% provine din alte surse neagricole, cum ar fi: zilieri, salarii, transport. „Ţăranii noştri sunt capabili să-şi producă singuri cea mai mare parte a bunurilor pentru care, în alte societăţi, există muncitori specializaţi” (Iorga, 1927). După spusele istoricului, pâinea şi hainele sunt făcute de femei în propriile gospodării, casele erau construite de bărbaţii casei, ajutaţi de rude sau vecini. Infrastructura de procesare a produselor agricole şi manufacturiere nu exista. Piaţa pentru produse manufacturiere era neatractivă, iar cererea pentru aceste produse era foarte redusă, din două motive: nivelul veniturilor băneşti era foarte scăzut, iar circulaţia banilor restrânsă. Pe de altă parte, slaba producţie manufacturieră este orientată doar pentru piaţa internă nu şi cea externă. În această perioadă funcţiona cu succes modelul întreprinzătorului ambulant, magazinele lipsind cu desăvârşire, iar cumpărarea şi, mai ales, schimbul de produse făcându-se, de regulă, în târguri atent programate, în funcţie de anotimp sau de calendarul ortodox. Diviziunea muncii şi specializarea în producerea mărfurilor ne-agricole se făcea la nivelul comunităţii. Astfel că existau comunităţi întregi care se specializau într-o anumită activitate, cum ar fi olărit (zona Sucevei), prelucrarea lânii (zona Sibiului) sau altele, în special în satele din jurul munţilor Carpaţi. Dacă în 1950, 74,1% din populaţia rurală era ocupată în agricultură, în 1975 mai rămăsese doar 37,8%, iar în 1983 28,9% (Petre, Nicolae, 1985). 88 ANA BLEAHU 4 În 1977, forţa de muncă din mediul rural era structurată astfel: 39,2% muncitori la CAP, 6,7% fermieri individuali, 44,6% salariaţi în industrie sau muncitori la IAS, 4,7% intelectuali şi personal administrativ. Din punct de vedere al repartiţiei pe ramuri ale economiei, 62% erau ocupaţi în agricultură, 25% în industrie şi construcţii şi 13%, în servicii. (Trebici, Vladimir, 1995). Graficul nr. 4 Dinamica ocupării în sectorul neagricol din mediul rural, pe ramuri ale economiei, în perioada 1930–2002 Sursa: Recensăminte anii 1930,1956,1966, 1977, 1992, 2002. Graficul prezentat mai sus arată că anii ’70 se caracterizează prin creşterea accentuată a implicării forţei de muncă din mediul rural în industrie. Mecanismele care au generat această creştere sunt: – creşterea numărului de navetişti sat – oraş, angajaţi în special în industria grea (toate marile întreprinderi de stat au fost amplasate în oraşe); – extinderea industriei uşoare şi în mediul rural, prin deschiderea unor filiale şi ateliere subordonate întreprinderilor de stat din oraşe. Începând cu Legea nr. 13/1968 şi continuând cu Legea nr. 7/1971, Legea nr. 8/1972 şi hotărârea guvernului nr. 1956/1970, regimul comunist îşi propune dez- voltarea sectorului de servicii, a industriei prelucrătoare, a industriei manufacturiere în mediul rural. Aceste întreprinderi erau administrate de autorităţile locale, dar erau proprietatea statului, fiind dependente de marile întreprinderi din urban. După 1971, sectorul neagricol în mediul rural din România cuprindea: salariaţii din industria de stat locală (mici ateliere afiliate întreprinderilor-mamă din mediul urban), industria cooperatistă (mici ateliere create şi coordonate prin UCECOM, CENTROCOOP sau CAP), mici antreprenori (controlaţi de către stat) şi muncitori la domiciliu (care, practic, munceau în industria cooperatistă) (Marinescu, Gh. 1975). 5 O PERSPECTIVĂ ISTORICĂ ASUPRA SECTORULUI NEAGRICOL 89 Industria de stat locală era reprezentată de Întreprinderile Agricole de Producţie (IAS) şi de către filialele marilor întreprinderi urbane din industria energetică, prelucrătoare, alimentară, manufacturieră etc.). În această perioadă, au luat fiinţă aproximativ 367 Întreprinderi Agricole de Producţie, care deţineau aproximativ 30,5% din totalul pământului arabil (5 340 ha) şi în care cei care munceau erau salariaţi. Existau şi aproximativ 574 de Staţiuni Mecanizate Agricole care prestau munca specializată pentru IAS-uri şi CAP-uri. Industria cooperatistă (membră a CENTROCOOP, UCECOM sau CAP). CENTROCOOP este o reţea de mici întreprinderi cooperatiste localizate în mediul rural. Ele au fost concepute în ideea de a utiliza forţa de muncă din rural, caracterizată printr-un nivel scăzut de specializare. Acum, această reţea are aproximativ 3 milioane de membrii, 90% dintre ei sunt din mediul rural. După 1990 şi-a diminuat drastic activitatea, concentrându-se în special pe activitate comercială şi credite. UCECOM este asociaţia meşteşugarilor, în special din mediul urban. Avea mai mult sau mai puţin acelaşi gen de activităţi ca şi CENTROCOOP. Răsfoind Recensământul anilor 1930 se poate lesne observa interesul deosebit care este acordat dezvoltării industriei şi meseriilor. Încă din anii 1901–1902, Ministerul de Domenii desfăşoară o anchetă industrială în care sunt consemnate date referitoare la meseriile şi industriile existente. În 1908 existau 114 corporaţii de meseriaşi, care cuprindeau: abagii, alămari, blănari, boiangii, caretaşi, cuţitari, geamgii, săpunari, sobari, umbrelari etc. Din totalul de 127 841 de meseriaşi, doar 21 340 erau în mediul rural. În 1955 existau 124 504 ateliere pentru reparaţii de bunuri sau maşini şi ateliere meşteşugăreşti, cu 129 000 muncitori, din care 126 400 erau proprietari. Între anii 1955–1970, numărul acestora a scăzut; cea mai mare parte au fost naţionalizate sau trecute în patrimoniul CAP, IAS sau UCECOM. În 1972 au mai rămas în proprietate individuală numai 37 197 de ateliere, cu 41 584 muncitori şi 40 834 proprietari (Marinescu, 1975). După 1970, manage- mentul întreprinderilor mici şi mijlocii este transferat la nivel local şi răspunde planului naţional centralizat de dezvoltare. Acestea au avut un rol semnificativ în producerea de mărfuri pentru export. După 1990, o serie de factori, cum ar fi: tergiversarea apariţiei legislaţiei care să reglementeze proprietatea cooperatistă în România (Legea 109 a apărut abia în 1996), tehnologia şi maşinile învechite, mărfurile din import, corupţia şi fraudele (mulţi fost angajaţi şi-au deschis propriile afaceri utilizând imobilele sau tehnologia cooperativelor), au dus la falimentarea celor mai multe unităţi de producţie din reţeaua UCECOM sau CENTROCOOP. CAP (Cooperative Agricole de Producţie): procesul de colectivizare a avut loc între anii ’50 şi ’60. În 1989 în România existau 3 775 CAP, care deţineau 58% din totalul pământului arabil (OECD, 2000). CAP mai puternice deţineau şi capacităţi de producţie alimentară. 90 ANA BLEAHU 6 Mici ateliere private. Această categorie cuprinde: – micii meşteşugari (care nu erau afiliaţi CENTROCOOP sau UCECOM); – micii fermieri (de obicei, membrii ai CAP sau IAS, dar care lucrau şi individual mici bucăţi de pământ), care îşi vindeau produsele la piaţă sau le contractau la stat. Muncitori la domiciliu. Această categorie cuprinde un număr redus de mici producători, cum ar fi: croitori sau pantofari care lucrau pentru clientela din rural sau pentru întreprinderile de stat, dar cu propriile mijloace de producţie. Pe lângă acestea existau şi activităţi neagricole informale, cum ar fi: producţia de alcool în gospodării, agro-turism, baby-sitting, micul trafic de frontieră. Multe activităţi neagricole se dezvoltă în sectorul informal, în gospodării. Înfloreşte o întreagă mini-industrie privată a croşetatului, ţesutului, croitoriei. De asemenea, se dezvoltă o mixtură între proprietatea statului şi proprietatea privată, respectiv mijloacele de producţie ale statului sunt utilizate în beneficii private. După, sau în timpul îndeplinirii planului, muncitorii (strungari, frezori, tractorişti) se adaptau cerinţelor pieţii, şi produceau piese de schimb, prestau servicii, obţinând beneficii individuale în bani sau produse. Perioada postcomunistă Graficul nr. 5 Dinamica ocupării în principalele ramuri industriale, în perioada1930–2002 40000 30000 20000 10000 0 1956 1966 1977 1992 2002 industria industrieindustrieindustria constructoare extractivă alimentarăchimică de maşini Sursa: Recensăminte anii 1930,1956,1966, 1977, 1992, 2002. Transformările din industria românească au avut un impact profund asupra raportului de populaţie ocupată în mediul rural. Există date relativ puţine despre profilul actual al întreprinderilor din mediul rural. Pe de altă parte, cea mai mare dificultate vine din faptul că este foarte dificil 7 O PERSPECTIVĂ ISTORICĂ ASUPRA SECTORULUI NEAGRICOL 91 de înregistrat, deoarece firme al căror sediu se află în mediul rural îşi desfăşoară activitatea în urban sau invers. Puţinele date statistice se referă în special la întreprinderile de stat. În 1997, numai 17% din totalul IMM din România se aflau în mediul rural (Florian şi Rusu, 2000). Prin Legea nr. 133/1999, guvernul a încercat să îmbunătăţească mediul de afaceri din România, prin acordarea unui număr de facilităţi fiscale pentru IMM (cum ar fi, reduceri de taxe, credite şi alte tipuri de suport financiar etc.). Efectul imediat a fost creşterea numărului de IMM la 9 536, în 2001 (19% din totalul pe ţară) (Sursa: PRODROM – RISIP, 2002). Reforma în industria extractivă şi energetică din 1997 a afectat în special mediul rural (mai ales reforma industriei miniere). În 1995, 27,5% din totalul industriei rurale a constituit-o industria extractivă (care încă este în proprietatea statului). În doi ani, mai mult de 100 000 de angajaţi au devenit şomeri. Întreprinderi din industria extractivă din 318 comune au fost închise. Mai sunt întreprinderi extractive în 106 comune: mine de cărbuni, în 23, extracţia petrolului, în 27, sare, cupru şi alte mine, în 56 (Popescu, C. R., 2000). Între 1989 şi 1997, numărul unităţilor de servicii au scăzut de la 17 153 la 7 914. Doar în 277 de comune mai există unităţi de prestare de servicii, care aparţin UCECOM (Anuarul UCECOM, 1998). În anul 2000, 80 de comune au unităţi de prelucrare, în 18 comune sunt unităţi de procesare a plantelor medicinale, în 16 comune sunt ateliere textile şi în 17 comune sunt fabrici de îmbuteliere a apei minerale. În 319 comune sunt hotele şi motele agro-touristice, cu 881 de camere, 1 800 locuri de cazare (în Braşov – 56 unităţi, în Harghita – 51 unităţi, în Sibiu – 18 unităţi, în Maramureş – 90 unităţi, în Suceava – 78 unităţi (Sursa: Planul Naţional pentru Agricultură şi Dezvoltare Rurală 2000–2006). Între 1989 şi 1999, IMM au scăzut cu 53,8%, în întreaga ţară. Dinamica ocupării în instituţii publice, în perioada 1930–2002 400000 350000 300000 administraţie 250000 poşta şi telecomunicaţii 200000 învăţământ 150000 sănătate 100000 50000 0 1930 1956 1966 1977 1992 2002 Sursa: Recensăminte, anii 1930,1956,1966, 1977, 1992, 2002. 92 ANA BLEAHU 8 Observăm că, în ultima perioadă, ocuparea în sectorul neagricol însumează, practic, angajaţi în administraţia de stat şi alte instituţii publice mai mult decât ocuparea în sectorul neagricol productiv. CONCLUZII În perioada dintre 1930 şi 2002, mediul rural din România este caracterizat de următoarele fenomene: – populaţia din mediul rural a scăzut de la 78% la 45% din totalul populaţiei României; – totalul populaţiei active din mediul rural s-a redus la mai puţin de jumătate; – activităţile neagricole au avut, de-a lungul anilor, un grad redus de spe- cializare şi au fost slab orientate spre piaţă; – în termeni absoluţi, populaţia ocupată în sectorul neagricol, în anul 2002 este la nivelul anilor 1930; – sectorul neagricol era format, în anii ’30–’40, din meseriaşi şi micii manu- facturieri, în perioada comunistă, de către angajaţi în industria de stat, iar în perioada anilor ’90 predomină angajaţii în instituţiile administraţiei publice ale statului. Concluzia la care conduc datele prezentate ar fi aceea că sectorul neagricol din mediul rural din România nu a avut o dezvoltare importantă de-a lungul timpului. Secole de-a rândul, principala activitate din sate a fost agricultura. La nivelul discursului politic a existat aproape dintotdeauna un interes pentru dezvoltarea industriei şi a serviciilor în mediul rural (încă de la Ancheta industrială a Ministerului Domeniilor, din 1901, este afirmat acest lucru, şi reafirmat, apoi, în perioada comunistă, la fiecare Congres al Partidului Comunist Român), dar, în fapt, aceste intenţii s-au tradus, cel mai adesea, prin lipsă de eficienţă şi productivitate redusă. În perioada comunistă, acest sector a cunoscut o creştere artificială, fiind caracterizat prin orientare redusă spre piaţă şi un grad nejustificat de mare de ocupare a forţei de muncă aici. După anii 1990, stereotipul prezent în programele tuturor partidelor aflate sau nu la guvernare, dar şi în discursul principalilor actori ai societăţii civile, cum ar fi organizaţiile neguvernamentale, este că dezvoltarea ruralului românesc înseamnă şi dezvoltarea sectorului de mică industrie şi servicii. Întreprinderilor mici şi mijlocii le-au fost acordate avantaje fiscale şi legale, care însă nu se pliază pe realităţile şi problematica specifică a antreprenoriatului rural (costuri suplimentare datorate distanţelor, proasta calitate a telecomunicaţiilor, a căilor de transport, lipsa generală a infrastructurii). Bilanţul unui astfel de demers trezeşte o mare tristeţe. După 70 de ani de „progres”, în satele României se practică o agricultură de subzistenţă, iar ocuparea în sectorul neagricol a rămas aceeaşi: de aproximativ două milioane de persoane. Dar dacă, în anul 1930, majoritatea acestor persoane din sectorul neagricol erau 9 O PERSPECTIVĂ ISTORICĂ ASUPRA SECTORULUI NEAGRICOL 93 diverşi meseriaşi privaţi, astăzi ei sunt în cea mai mare parte „slujbaşii statului”, muncind în administraţie, sănătate sau învăţământ. Spre ce anume ar trebui să se orienteze populaţia rurală ocupată în agri- cultură? Rămâne sectorul neagricol o posibilă alternativă pentru dezvoltarea mediului rural? Prin Programul SAPARD, Uniunea Europeană alocă anual României (pentru o perioadă de şapte ani), aproximativ 153 milioane EURO, sub formă de credite nerambursabile, pentru a facilita adoptarea legislaţiei comunitare din domeniu şi pentru a îmbunătăţi competitivitatea sectorului agricol. Sumei alocate de UE i se va adăuga o cofinanţare naţională, din bugetul de stat, de 25% (circa 50 milioane EURO anual). Adăugând şi contribuţia privată, costul total al punerii în practică a programului românesc de dezvoltare rurală este de aproximativ 300 milioane euro, în fiecare an. Sprijinul financiar va fi utilizat pentru a se atinge standardele UE din domeniul politicii agricole, al siguranţei alimentare şi protecţiei mediului înconjurător, dar şi pentru a investi în infrastructură, dezvoltarea climatului de afaceri, diversificarea activităţilor economice şi dezvoltarea resurselor umane. Accentul se va pune pe priorităţile identificate pentru perioada de preaderare, cum ar fi: îmbunătăţirea structurilor de prelucrare şi marketing a produselor agricole şi piscicole, controlul calităţii alimentelor, ca şi controlul veterinar şi fito-sanitar; îmbunătăţirea infrastructurii – cu alte cuvinte, pentru dezvoltarea economiei rurale neagricole. Dar absenţa unei viziuni clare şi integrate la nivel naţional şi dezechilibrele verticale ale distribuţiei resurselor pentru dezvoltarea mediului rural au făcut ca majoritatea activităţilor neagricole din mediul rural, cel puţin deocamdată, să rămână informale, să aibă dimensiuni reduse, cu accent pe supravieţuire. BIBLIOGRAFIE 1. Berevoiescu, Ionica, Studiu de comunitate, Fulga, Izolare şi participare comunitară, „Sociologie Românească”, nr. 2, 1999. 2. Cruceru, Dan, Cooperaţia în România, Bucureşti, Editura Artifex, 1988. 3. Dăianu, Daniel Ruhl, Tranziţia economică în România. România 2000: 10 ani de tranziţie, Bucureşti, 2000. 4. Furnica, Carmen, Comunitatea rurală în tranziţie. Diagnoza satului românesc actual, Bucureşti, Academia Română, Institutul de Sociologie, 1993. 5. Fulea, Maria şi Tamaş, Georgeta, Schimbări şi tendinţe în structura socio-demografică rurală, Bucureşti, Editura Academiei Române, 1989. 6. Iorga, Nicolae, Istoria industriilor la români, Bucureşti, Societatea Naţională de Credit Industrial, 1927. 7. Georgescu, Vlad, Istoria românilor – De la origini până în zilele noastre. Bucureşti, Ed. Humanitas, 1995. 8. Golopenţia, Anton, Georgescu, D.C., 60 de sate româneşti, Bucureşti, Institutul de Ştiinţe Sociale al României, 1941. 9. Marinescu, Gh., Industria locală de stat şi cooperatistă, Bucureşti, Editura Politică, 1975. 10. Otiman, Ion Păun, Dezvoltarea rurală în România, Timişoara, Editura Agroprint, 1997. 94 ANA BLEAHU 10 11. Patriche, Dumitru, Noua revoluţie agrară şi ridicarea bunăstării populaţiei din mediul rural, Bucureşti, Editura Academiei R. S. România, 1982. 12. Petre, Nicoale, Schimbări de structură agrară şi satul românesc, Bucureşti, 1985. 13. Popescu, Claudia-Rodica, Industria României în secolul XX, Bucureşti, Editura Oscar Print, 2000. 14. Socol, Gheorghe, Evoluţie, involuţie şi tranziţie în agricultura României, Bucureşti, Editura IRLI, 1999. 15. Stănculescu, Sofia Manuela, Studiu de comunitate, O comunitate orientată spre comerţ, „Sociologie Românească”, nr. 2, 1999. 16. Zeletin, Ştefan, Burghezia Română. Originea şi rolul ei istoric, Bucureşti, 1925. 17. Evaluarea stării economiei naţionale, Raport al Academiei Române, 1999. 18. Guvernul României, Planul Naţional pentru Agricultură şi Dezvoltare Rurală 2000–2006, 2002. 19. Recensământul populaţiei României, Vol. VI, Profesiuni, 1930. 20. Recensământul populaţiei, Republica Populară Română, Vol. II, Structura social- economică a Populaţiei, 1956. 21. Recensământul populaţiei şi al locuinţelor, Republica Socialistă Română, Vol. VII, Structura social-economică a Populaţiei, 1966. 22. Recensământul populaţiei şi al locuinţelor, Republica Socialistă Română, Vol. II, Structura social-economică a Populaţiei, 1977. 23. Recensământul populaţiei şi al locuinţelor, România, Vol. II, Populaţia. Structura social- economică, 1992. 24. Recensământul populaţiei şi al locuinţelor, România, 2002. 